Olipa impi ilman tyttö,
Kave Luonnotar korea,
Tuuli neittä tuuitteli,
Aalto impeä ajeli.

Tuo sotka sorea lintu,
Keksi polven veen emosen
Päähän polven laskeuvi,
Siihen laativi pesänsä.

Muni kultaiset munansa,
Kuusi kultaista munoa,
Rautamunan seitsemännen.
Alkoi hautoa munia.

Vavahutti polveansa,
Munat vierähti vetehen,
Nousi siitä Väinämöinen
Jalan kahen kankahalle.

Kenpä maita kylvämähän,
Toukoja tihittämähän?
Pellervoinen pellon poika,
Sampsa poika pikkarainen.

Vaka vanha Väinämöinen
Kaikki sorti puut soreat,
Yhen jätti koivahaisen
Lintujen lepo-siaksi.

Vaka vanha Väinämöinen
Elelevi aikojansa
Noilla Väinölän ahoilla,
Kalevalan kankahilla,
Kauas kuuluvi sanoma,
Väinämöisen laulannasta.

Olipa nuori Joukahainen,
Laiha poika lappalainen,
Tuo tuosta kovin pahastui,
Kaiken aikansa kaehti
Väinämöistä laulajaksi,
Paremmaksi itseänsä.

Iso kielti poikoansa,
Lähtemästä Väinölähän
Sanoi nuori Joukahainen:
"Hyväpä isoni tieto,
Emoni sitäi parempi,
Oma tietoni ylinnä!

Tuli nuori Joukahainen,
Ajoi tiellä vastatusten,
Kysyi vanha Väinämöinen:
"Kuit' olet sinä sukua,
Kun tulit tuhmasti etehen?
"Mie olen nuori Joukahainen,
Ruvetkamme laulamahan,
Toinen toista voittamahan."

Lauloi vanha Väinämöinen,
Järvet läikkyi, maa järisi,
Vuoret vaskiset vapisi,
Paaet vahvat paukahteli,
Kalliot kaheksi lenti,
Kivet rannoilla rakoili.

Lauloi nuoren Joukahaisen,
Lauloi suohon suonivöistä,
Sanoi vanha Väinämöinen:
"Niin mitä minullen annat,
Jos pyörrän pyhät sanani,

”Annan Aino siskoseni,
Sulle pirtin pyyhkiäksi,
Lattian lakaisiaksi,
Kutojaksi kulta-vaipan,
Mesileivän leipojaksi."

Siitä vanha Väinämöinen
Ihastui iki hyväksi,
Kun sai neion Joukahaisen
Vanhan päivänsä varaksi.
Pääsi nuori Joukahainen,
Pääsi leuan liettehestä.
"Mitä itket Aino rukka,
Kun olet saava suuren sulhon?”
Itki päivän, itki toisen.
Sai emo kyselemähän:
"Mitä itket, impi rukka,
Kuta, vaivainen, valitat?"

"Sitä itken impi rukka,
Kaiken aikani valitan,
Kun annoit minun poloisen,
Oman lapsesi lupasit,
Käskit vanhalle varaksi,
Ikäpuolelle iloksi,
Turvaksi tutisevalle,
Suojaksi sopen kululle;
Oisit ennen käskenynnä
Alle aaltojen syvien
Sisareksi siikasille,
Veikoksi ve'en kaloille

Astui päivän, astui toisen,
Päivänäpä kolmantena
Ennätti meri etehen,
Ruokoranta vastahansa,

Siinä itki impi illan,
Kaikerteli kaiken yötä
Heitti paitansa pajulle,
Hamehensa haapaselle,
Sukkansa sulalle maalle,
Kenkänsä vesikivelle,
Helmet hietarantaselle,
Sormukset somerikolle.

Siihen kuoli impi rukka,
Virkki vielä vierressänsä:
"Menin merta kylpemähän,
Sainp' on uimahan selälle,
Sinne mä kana katosin,

Emo itki, kyynel vieri,
Vieri vetrehet vetensä
Sinisistä silmistänsä
Poloisille poskillensa.

Olipa nuori Joukahainen, laiha poika lappalainen. Piti viikoista vihoa, ylen kauaista kaetta, kera vanhan Väinämöisen, päälle laulajan ikuisen.

Laativi tulisen jousen,
jalon kaaren kaunistavi. Kaaren rauasta rakenti, vaskesta selän valavi;
noita on kullalla kuvaili, hopealla huolitteli.

Mistäs siihen nauhan saapi, kusta jäntehen tapasi? Hiien hirven suoniloista, Lemmon liinanuorasista! Pään varalle Väinämöisen, surmaksi suvantolaisen.

Ampui nuolen ensimmäisen:
se meni kovan ylitse.
Ampui toisen nuoliansa:
se meni kovan alatse. Ampui kohta kolmannenki:
siitä vanha Väinämöinen suistuvi sulahan,
kourin kuohu´un kohahti.

Lenti lintunen Lapista, kokkolintu koillisesta.
Näki vanhan Väinämöisen: ”Mit olet meressä miesi, uros aaltojen seassa?”
”Mie sinut merestä kannan, minne mielesi tekevi,
kun ajoit Kalevan kasken, heitit koivun kasvamahan, linnuille lepeämiksi,
itselleni istuimiksi.

Tuop on kokko ilman lintu, kantoi vanhan Väinämöisen,
viepi tuulen tietä myöten, Pohjan pitkähän perähän.

Siinä itki Väinämöinen,
siinä itki ja urisi,
Louhi Pohjolan emäntä,
pian pistihe pihalle,
siinä korvin kuunteleiksi,
työnnälti venon vesille.

Viepi vierahan tupahan, syötteli nälästynehen,
kastunehen kuivaeli,
kysytteli lausutteli:

”Taiotko takoa sammon, kirjokannen kalkutella, joutsenen kynän nenästä, maholehmän maitosesta, yhen ohrasen jyvästä,
yhen uuhen villasesta,
niin annan tytön sinulle, panen neien palkastasi.
Saatan sun omille mailles,
oman peltosi perälle.

”Taia en sampoo takoa, työnnän seppo Ilmarisen, joka samposi takovi, kirjokannet kilkuttavi.”

Ajoa karittelevi
pimeästä pohjolasta,
summasta sariolasta
Kalevalan kankahalle.

Kuuluvi pajasta pauke,
siel on seppo Ilmarinen,
takoa taputtelevi.
Sanoi vanha Väinämöinen:
”Lähe neittä noutamahan!
Kun saatat takoa sammon, niin saat neion palkastasi”

”Jok sie minut lupasit,
pimeään pohjolahan,
oman pääsi päästimeksi,
itsesi lunastimeksi.

”Viel on kumma toinen kumma: onp’ on kuusi kukkalatva,
kuuhut latvassa kumotti,
oksalla otava seisoi.
Nyt sie seppo Ilmarinen,
nouse kuuta noutamahan”

Siitä seppo Ilmarinen,
nousi puuhun korkealle.
Vaka vanha Väinämöinen
lauloi tuulen tuppurihin, ilman raivon rakenti,
otti seppo Ilmarisen
vieä viiletelläksensä
pimeähän pohjolahan!

Takoi sammon taitavasti:
laitahan on jauhomyllyn,
toisehen on suolamyllyn,
rahamyllyn kolmantehen.
Vaan ei tullut neito nuori,
Ilmariselle iloksi.

Silloin Lieto Lemminkäinen,
itse kaunis kaukomieli,
oli päätänsä sukiva,
hapsiansa harjoava,
suan seinähän sivalti,
harjan paiskoi patsahasen.
Sanan virkkoi, noin nimesi,
itse lausui ja pakisi:

”Silloin hukka Lemminkäistä, tuho poikoa poloista,
kun suka verin valuvi,
harja hurmehin loruvi.”

Läksi lieto Lemminkäinen
pimeähän pohjolahan,
vastoin kieltoa emonsa, varoitusta vanhempansa.

Hiihti hirvenhiihännässä,
hiihti soita, hiihti maita.
Tuli suihki suksiloista,
savu sauvojen nenästä.
Tartti taiat turvaksensa,
jotta ansaan astuis ahnas.

”Terve vuoret, terve vaarat,
terve kuusikot kumeat.
Miesty metsä, kostu korpi,
taivu ainoinen Tapio.
Saata miestä saarekselle, sille kummulle kuleta,
jost on saalis saatavana,
erän toimi tuotavana.”

Emo etsi eksynyttä, kaonnutta kaipoavi.
Juoksi suuret suot sutena,
kulki korvet kontiona.
Siitä äiti Lemminkäisen
otti rautaisen haravan. Haravoipi poikoansa,
koskesta kohisevasta.

Mehiläinen maasta nousi, simasiipi mättähältä.
Lenti kuun keheä myöten,
päivän päärmettä samosi,
otavaisten olkapäitse, seitsentähtyen selitse.
Lenti luojan kellarihin,
kamarihin kaikkivallan.

Siitä Lieto Lemminkäinen jo kohta kotia läksi
kanssa armahan emonsa,
kera valtavanhempansa.

Kilpakosioretkelle
läksi Väinö, läksi seppo.
Sille neiti antaminen
kelle mielensä tekevi
pitämättä pitkän kaihon, vihan viikon kantamatta.

Neiti Ilmarista mieli,
nuoret toivoi toisiansa,
vaan harvahammas Pohjan Louhi,
sanan virkkoi noin nimesi:

”Kun sä kynnät kyisen pellon,
käärmehisen käännättelet, kun sä tuonet Tuonen karhun,
pedon suistat manan maille,
kun saat suuren suomuhauen,
liikkuvan kalan lihavan, sitten alli annatahan,
sinisotka suoritahan.”
Ilmarinen työnsä täytti,
jo on valmis valvattinsa.

”Ohhoh piika pikkarainen,
kutsu rahvasta kokohon,
kutsu kurjat, kutsu köyhät,
sokeatkin, vaivaisetki,
vaan älä kutsu Kaukomieltä,
tuota Ahti Saarelaista.
Siks et kutsu Kaukomieltä,
tuota Lieto Lemminkäistä,
kun on kaikitse toraisa,
aivan tarkka tappelija.”

Vaka vanha Väinämöinen, nousi venonsa perähän. Laskea karehtelevi,
vasten Pohjolan valkamoita.

Siitä viisas Väinämöinen
tapasi on taskuhunsa, ottavi uniset neulat,
painoi luomet lukkosehen,
väeltä väsyneheltä,
urohilta uinuvilta.

Meni sammon saa’antahan,
kirjokannen katsantahan
Pohjolan kivimäestä,
vaaran vaskisen sisästä.

Tuopa lieto Lemminkäinen,
otti härän heinikosta
auran pellon pientarelta,
sillä kynti sammon juuret.
Veivät sammon venoseensa
latjasivat laivahansa.

Nousi Pohjolan emäntä,
jo kävi kivimäelle.
Kas, on sieltä sampo saatu
anastettu kirjokansi.

Louhi, Pohjolan emäntä
levitäikse lentämähän
tavoitellen Väinämöistä
siipi pilviä sivalsi.
Siitä sampoa tavoitti,
sormella nimettömällä.
Sammon vuolti vetehen
kaatoi kaiken kirjokannen.

Siin sai muruiksi sampo,
kirjokansi kappaleiksi.
Niin meni muruja noita,
sammon suuria paloja,
nepä jäivät veen varaksi,
ahtolaisten aartehiksi.